Guido, miseratione divina Lingonensis episcopus, presentes litteras inspecturis, salutem in domino. Noverint universi, quod nos una cum fratre nostro Hugone titulo sancte Sabine, presbytero cardinali, venimus ad monasterium Juliacense, quod subesse dignoscitur monasterio Molismensi; prout ex confessione priorisse et monialium dicti loci, quarum una per L annos alia per XL, alia per XXX et plures alia per plurimos annos aperitur, cognovimus quod priorissa et moniales dicti loci usque ad hec tempora perpetuam clausuram in dicto manasterio servarunt. Non extat memoria quod aliquando exierint pro negotio qualicumque. Datum anno domini MºCCºLºIIIº, mense maio. Sigillum Guidonis episcopi Lingonensis.